
SAVIVALDYBĖS BIUDŽETINĖS ĮSTAIGOS ŠAKIŲ RAJONO SAVIVALDYBĖS VIEŠOSIOS BIBLIOTEKOS 2025 METŲ VEIKLOS ATASKAITA

VADOVO ŽODIS

2025 metais Šakių rajono savivaldybės viešojoje bibliotekoje ir jos padaliniuose buvo siekiama plėsti ir tobulinti teikiamas paslaugas, gerinti renginių kokybę, didinti jų žinomumą, tęsti tradicijas kasmet organizuojant Kalbos dienos, leidinio „Šakių kalendorius“ sutiktuvių, Tarptautinio poezijos pavasario, „Kaimynadienio“, Raidės A apdovanojimo ir kitus renginius. Siekta didesnio visuomenės įtraukimo į skaitymo skatinimo, pilietines akcijas. 
Sudarytos palankesnės lankytojų aptarnavimo, poilsio ir savišvietos sąlygos – Panovių biblioteka perkelta į naujas patalpas. 
Bibliotekos direktorė 2025 m. tęsė veiklą Lietuvos savivaldybių viešųjų bibliotekų asociacijos, Lietuvos bibliotekininkų draugijos (LBD) ir Kauno regiono bibliotekų tarybose, palaikė ryšius su valstybės ir savivaldybės institucijomis bei įstaigomis, visuomeninėmis organizacijomis, atstovavo bibliotekai visais lygiais. 
Nuo 2024 m. gruodžio 3 d. iki 2025 m. gruodžio 31 d. buvo atliekamas tyrimas, kurio tikslas – išsiaiškinti Šakių rajono savivaldybės viešosios bibliotekos ir padalinių vartotojų pasitenkinimo lygį teikiamomis paslaugomis. Apklausoje dalyvavo 325 respondentai. Susumavus atsakymų rezultatus, bendras teigiamas lankytojų pasitenkinimo teikiamomis paslaugomis procentas – 87,62.
Bibliotekos direktorė Kristina Lebedžinskienė, studijuodama Vytauto Didžiojo universiteto Menų fakulteto, Teatrologijos katedros Kūrybinių industrijų studijų programoje ir rašydama baigiamąjį magistro darbą tema „Lietuvos savivaldybių viešųjų bibliotekų vaidmuo kūrybinių industrijų kontekste. Komunikacija ir rinkodara. Šakių viešosios bibliotekos atvejis“, nuo 2025 m. kovo 20 d. iki gegužės 1 d. atliko tyrimą, kurio tikslas – įvertinti Šakių viešosios bibliotekos veiklą, susijusią su kūrybinėmis industrijomis, komunikacija ir rinkodara. Apklausoje dalyvavo 337 respondentai.

Teigiami pokyčiai per ataskaitinius metus:
· geri skaitymo skatinimo akcijos „Vasara su knyga“ rezultatai;
· sėkmingai įgyvendintas paskutinis projekto „Kalbantis miestas“ etapas – įrengtas ir visuomenei pristatytas vyskupo signataro Justino Staugaičio išmanusis suoliukas; 
· trejus metus iš eilės dalyvauta Tarptautinėje Vilniaus knygų mugėje, Bibliotekų erdvėje pristatytos šios edukacinės programos: popieriaus pynimo „Nuausk Kukučiui“, liejimo epoksido derva „Margas Kukučio pasaulis“, „Knygrišystės paslaptys su Kukučiu“;
· aktyviai viešinamos projekto „Kudirka + Jablonskis. Atgimę hologramose“ hologramos;
· sėkmingai vykdoma leidybinė veikla;
· plečiamas ir tobulinamas teikiamų paslaugų vartotojams spektras. 

Apdovanojimai, įvertinimai per ataskaitinius metus:
1. Elektronikos platintojų asociacijos (EPA) dovana už laimėjimą konkurse „Atsakingas skaitytojas“ (2025-01-30 susitikimas su dailininke-keramike, laidų vedėja Nomeda Marčėnaite), surinkus daugiau nei 20 tonų el. atliekų ir laimėjus 1 vietą Lietuvoje;
2. Skaitymo iššūkis. Lukšių padalinys laimėjo 3 vietą Lietuvoje;
3. Skaitymo iššūkis. Gelgaudiškio padalinys laimėjo 6 vietą Lietuvoje; 
4. Šakių r. savivaldybės Jaunimo reikalų tarybos konkursas. Jaunimo apdovanojimuose „Įjunk šviesą“ Žvirgždaičių bibliotekos vaikų ir jaunimo klubas laimėjo apdovanojimą „Jaunimo iniciatyva – jauki ir saugi jaunimo erdvė Žvirgždaičiuose“. 

Vykdydama strategines veiklos kryptis, viešoji biblioteka numato: 
· tirti skaitytojų poreikius ir požiūrį į bibliotekas, kad tai padėtų numatyti perspektyvą ir
pagrindines veiklos kryptis; 
· kurti ir vykdyti įvairias neformalaus vaikų švietimo paslaugas;
· plėsti Kultūros paso edukacinių programų ir kitų mokamų edukacinių paslaugų kategorijos edukacijas.
· dalyvauti Europos Sąjungos, šalies, rajono skelbiamuose projektuose, įvairių fondų inicijuojamose programose, ieškant papildomų finansavimo šaltinių, įsigyjant naujų dokumentų, plečiant bibliotekos paslaugas ir veiklą; 
· populiarinti viešosios bibliotekos veiklas šiuolaikiškais moderniais informacijos sklaidos kanalais ir priemonėmis;
· aktyvinti modernių technologijų naudojimą bibliotekos veikloje;
· gerinti viešosios bibliotekos ir padalinių infrastruktūrą užtikrinant edukacinių, informacinių paslaugų plėtrą vaikams bei visiems informacijos ir kultūros vartotojams; 
· plėtoti krašto informacijos ir kraštotyros aktualizavimo paslaugas;
· perkelti Kudirkos Naumiesčio biblioteką į naujas patalpas.

Numatomos grėsmės veiklos tobulinimui: 
· mažėjantis gyventojų skaičius;
· spartus gyventojų senėjimo procesas;
· augantis socialiai pažeidžiamų visuomenės narių skaičius;
· jaunų, išsilavinusių specialistų trūkumas dėl mažo kultūros sektoriaus darbuotojų atlygio; 
· riboti biudžetiniai asignavimai periodikos įsigijimui. 

Informacija apie įstaigos vadovą
	Vardas, pavardė
	Kristina Lebedžinskienė 

	Išsilavinimas 
	Aukštasis universitetinis, Vytauto Didžiojo universitetas, menotyros bakalauro kvalifikacinis laipsnis (1998).
Vytauto Didžiojo universitetas, kūrybinių industrijų magistro kvalifikacinis laipsnis (2025).  

	Darbinė patirtis
	1999–2013 m. Lietuvos nacionalinio muziejaus skyriaus „Dr. Vinco Kudirkos muziejus“ muziejininkė ir vedėja (nuo 2002 m.). 
2012–2017 m. VšĮ „Vaikystės akademija“ steigėja ir direktorė. 
Vadovaujamo darbo patirtis 23 metai. 

	Vadovavimas įstaigai 
	Nuo 2018 m. vasario 1 d. (Šakių rajono savivaldybės mero 2018 m. sausio 31 d. potvarkis Nr. MP-6).
Nuo 2023 m. liepos 1 d. paskirta antrajai 5 metų kadencijai (Šakių rajono savivaldybės mero 2023 m. balandžio 25 d. potvarkis Nr. MP-48).



I SKYRIUS
ĮSTAIGOS TIKSLAI IR PAGRINDINĖS VEIKLOS KRYPTYS

Šakių rajono savivaldybės viešoji biblioteka (toliau – Biblioteka) yra Šakių rajono savivaldybės biudžetinė įstaiga, veikianti informacijos sklaidos, kultūros, mokslo ir švietimo srityje ir vykdanti bibliotekinę veiklą. 
Biblioteka kryptingai prisidėjo prie Šakių rajono savivaldybės 2023–2025 metų strateginio veiklos plano Švietimo, sporto ir kultūros puoselėjimo programos „Kultūros ir turizmo plėtros programos Nr. 06“ tikslo 06.03. „Palankių sąlygų sudarymas kultūros ir turizmo paslaugų plėtrai ir paslaugų kokybės gerinimui“ 002-03 Formuoti sąlygas kultūrinės savimonės ugdymui įgyvendinimo. 
Bibliotekos veiklos tikslai: 
-   prisidėti prie informacijos ir žinių visuomenės raidos, diegti demokratijos, intelektinės laisvės, teisės į informaciją ir kultūros atvirumo vertybes;
- užtikrinti veiksmingą ir efektyvų Bibliotekos viešųjų bei techninių paslaugų, procesų bei išteklių valdymą, formuoti konstruktyvius, tiksliais duomenimis ir informacija grįstus Bibliotekos, bendruomenės ir vietos valdžios santykius.
Įgyvendindama veiklos tikslus, Biblioteka veiklą vykdė šiomis kryptimis: 
· kokybiškas bibliotekinis ir informacinis vartotojų aprūpinimas; 
· teikiamų paslaugų įvairovės ir prieinamumo didinimas;
· gyventojų skaitmeninės kompetencijos ir kompiuterinio raštingumo ugdymas; 
· naujų darbo formų paieška vaikų ir jaunimo laisvalaikio užimtumui, skaitymo skatinimui;
· padalinių infrastruktūros gerinimas;
· saugus, nenutrūkstamas viešosios interneto prieigos funkcionalumo užtikrinimas, 
· darbas Lietuvos integralios bibliotekų informacijos sistemoje (LIBIS);
· Šakių krašto rašytinio paveldo kaupimas ir sklaida;
· projektinė veikla;
· knygnešystės, savanoriškos veiklos bibliotekose skatinimas.

II SKYRIUS
TIKSLŲ ĮGYVENDINIMAS

	Bendruomenės aptarnavimas. Šakių rajono savivaldybės viešųjų bibliotekų tinklą sudaro:  Šakių rajono savivaldybės viešoji (centrinė) biblioteka ir 17 struktūrinių teritorinių padalinių, iš jų 2 miesto padaliniai (Gelgaudiškio ir Kudirkos Naumiesčio). Bibliotekų tinklas 2025 m. nesikeitė. 
Devyniose seniūnijose yra po 1 biblioteką ir keturiose – po 2 bibliotekas. Seniūnijų centruose veikia 13 padalinių, kaimo gyvenvietėse – 4 padaliniai: Paluobių, Voverių, Gerdžiūnų, Panovių. Atsižvelgiant į aptarnaujamų vietovių gyventojų, skaitytojų (bibliotekos vartotojų) skaičius, šie 4 padaliniai ir Žvirgždaičių padalinys gyventojus aptarnauja ne visą darbo dieną.

1 lentelė. Bibliotekų išsidėstymas pagal seniūnijas.
Vartotojų, lankytojų ir dokumentų išduoties rodikliai 2025 m.
	


Seniūnija
	

 Bibl. sk.
seniū-nijoje
	


Biblioteka
	Registruotų
vartotojų skaičius
	Apsilankymų skaičius
	Dokumentų išduotis 
(fiz. vnt.)

	
	
	
	Iš viso 2025 m.
	Pokytis (+, -)
lyginant su 2024 m.
	Iš viso 2025 m.
	Pokytis (+, -)
lyginant su 2024 m.
	Iš viso 2025 m.
	Pokytis (+, -)
lyginant su 2024 m.

	Barzdų
	1
	Barzdų
	111
	+11
	1247
	-151
	2367
	+141

	Gelgaudiškio
	1
	Gelgaudiškio
	976
	-4
	9460
	-46
	14838
	+789

	Griškabūdžio
	2
	Griškabūdžio
	279
	+41
	3685
	+1035
	3734
	+240

	
	
	Paluobių
	80
	+21
	2250
	-110
	1039
	+220

	Kidulių
	2
	Kidulių
	47
	-40
	2567
	-138
	481
	-835

	
	
	Voverių
	33
	0
	562
	+57
	610
	-76

	Kriūkų
	2
	Kriūkų
	234
	+7
	3300
	+100
	2632
	-27

	
	
	Gerdžiūnų
	98
	+7
	1283
	-59
	1075
	-20

	Kudirkos Naumiesčio
	2
	Kudirkos Naumiesčio
	682
	+98
	5386
	+502
	4371
	-266

	
	
	Panovių
	82
	+15
	423
	-307
	801
	-34

	Lekėčių
	1
	Lekėčių
	265
	+9
	3670
	+150
	2466
	+408

	Lukšių
	1
	Lukšių
	599
	-5
	6370
	+1390
	4310
	-75

	Plokščių
	1
	Plokščių
	368
	+57
	2314
	+198
	2998
	+931

	Sintautų
	1
	Sintautų
	125
	-28
	3545
	+262
	1981
	+45

	Slavikų
	1
	Slavikų
	104
	+32
	1565
	+740
	1488
	-382

	Sudargo
	1
	Sudargo
	100
	+23
	1578
	+64
	991
	+286

	Šakių
	-
	
	
	
	
	
	
	

	Žvirgždaičių
	1
	Žvirgždaičių
	121
	+34
	1837
	+259
	1027
	+302

	Iš viso padaliniuose
	17
	
	4304
	+278
	51042
	+3946
	47209
	+1647

	Šakių mieste 
	1
	Viešojoje bibliotekoje
	4219
	+3
	54881
	-3625
	45018
	-6382

	Iš viso 
	18
	
	8523
	+281
	105923
	+321
	92227
	-4735



Tarpbibliotekinis abonementas (TBA). Per TBA per metus parsiųsti 38 leidiniai (2024 m. – 44), kitų šalies bibliotekų vartotojams išsiųstas 1 leidinys iš rajono bibliotekų fondo. 
Dokumentų išduoties ir / ar grąžinimo paslaugos. Viešosios bibliotekos knygų grąžinimo įrenginyje vartotojų buvo palikta 3920 leidinių (2024 m. – 2604). 
Vaikai ir jaunimas, iš anksto užsisakę knygas, patogiausiu metu jas gali atsiimti prie Viešosios bibliotekos pastato įrengtame knygų atsiėmimo įrenginyje – Knygomate. Tokia paslaugos forma per ataskaitinius metus pasinaudota atsiimant 152 knygas (2024 m. – 122). Per Draugotekos įrenginį išduoti 26 leidiniai. 
„Knygos į namus“ – senyvo amžiaus ar negalią turintiems gyventojams teikiama knygnešystės paslauga, kuria per metus pasinaudojo 48 viešosios bibliotekos (nunešti 1742 leidiniai) vartotojai.
	Viešosios bibliotekos skaitytojų aptarnavimo skyriuje veikia kilnojamoji aklųjų bibliotekėlė, skirta regėjimo negalią turintiems vartotojams. Garsinius leidinius, knygas Brailio raštu skolina Lietuvos audiosensorinės bibliotekos Kauno filialas. Vartotojams yra skirtas skaitymo balsu įrenginys, Brailio rašto spausdintuvas ir kompiuteris su specialia programine įranga. 
ELVIS (Elektrinių Leidinių Valdymo Informacinė sistema) – nauja paslauga. Vartotojams, negalintiems skaityti įprasto dokumento, suteikta galimybė naudotis Lietuvos audiosensorinės bibliotekos sukurta virtualia biblioteka, kurios fonduose saugoma tūkstančiai pavadinimų įgarsintų populiarių knygų. Gelgaudiškio, Plokščių padaliniuose ir Šakių VB 2025 m. 11 vartotojų naudojosi šia virtualia biblioteka ir pasiskolino 138 leidinius (2024 metais – 25 leidinius).
Vartotojų aprūpinimas naujais leidiniais. 2025 m. rajono bibliotekų fonde buvo 169378 fiz. vnt. dokumentų (2024 m. – 167542 vnt.).
Per 2025 metus fondai papildyti 4688 naujais dokumentais (2023 m. – 5399) už 42259,15 Eur (709 vnt. mažiau negu 2024 m.). 
Už Kultūros ministerijos lėšas (33048,00 Eur) įsigyta 2653 vnt. (182 vnt. mažiau negu 2024 m.), 621 pavadinimas dokumentų (tai sudarė 56,59 proc. visų gautų leidinių). 
Iš kitų šaltinių gauta 2035 vnt. leidinių (43,41 proc.) už 9211,15 Eur, iš jų:
- iš Kultūros tarybos gautas 81 vnt. už 792,30 Eur;
- iš Kauno apskrities viešosios Ąžuolyno bibliotekos – 66 vnt. už 595,60 Eur;
- iš Šakių rajono savivaldybės – 19 vnt. už 455,62 Eur;
- iš Paramos ir labdaros fondo „Švieskime vaikus“ – 552 vnt. už 452,64 Eur;
- gyventojai padovanojo1317 vnt. už 6914,99 Eur. 
Prenumeratai skirta 7507,25 Eur, užsakyta 6 komplektai laikraščių ir 19 pavadinimų žurnalų.
Iš spaudos, radijo ir televizijos rėmimo fondo gauta: 7 pavadinimai laikraščių ir 25 pavadinimai žurnalų.
Elektroninės paslaugos. Viešosios bibliotekos vartotojams įrengta 17 kompiuterizuotų darbo vietų, padaliniuose – 67, vienam padaliniui vidutiniškai tenka 4 kompiuteriai. 2020–2021 m. įgyvendinant nacionalinį projektą „Gyventojų skatinimas išmaniai naudotis internetu atnaujintoje infrastruktūroje“ buvo atnaujinta kompiuterinė technika. Bibliotekų viešosios interneto prieigos paslaugomis naudojosi 752 unikalūs vartotojai (2024 m. – 526). 
Unikalių bevielės viešos interneto prieigos vartotojų skaičius 35 (2024 m. – 38). Bevielės viešos interneto prieigos seansų skaičius 2025 metais – 8517 (2024 m. – 8529). Seansų laikas 2025 metais – 9193 val. 17 min. (2024 m. – 5046 val. 48 min.).
ibiblioteka.lt. Viešoji biblioteka dalyvauja LIBIS jungtinio elektroninio katalogo ibiblioteka.lt kūrime, teikiančiame gyventojams informaciją apie bibliotekų fonduose kaupiamus ir saugomus dokumentus, periodinės spaudos publikacijas. 2024 m. viešosios bibliotekos elektroniniame kataloge buvo 132 508 bibliografiniai įrašai, iš jų 2417 sukurti nauji: 1584 knygų ir 833 analiziniai straipsnių įrašai iš rajono laikraščio „Draugas”. Visi parengti įrašai automatiškai išsaugoti LIBIS sistemoje.
Vartotojai naudojosi portalo www.ibiblioteka.lt paslauga:
• savarankiškai užsisakė 34 skaitytojo pažymėjimus (2024 m. – 19);
• perregistruoti naudotojai 27 (2024 m. – 30); 
• registruoti naudotojai iš viso 61 (2024 m – 49). 
Nemokama prieiga prie dviejų licencijuotų specializuotų duomenų bazių: 
• „EBSCO Publishing“ (viso teksto moksliniai straipsniai humanitarinių, socialinių mokslų, medicinos, sveikatos apsaugos ir kt. temomis) atliktos 65 paieškos (2024 m. – 68); 
• „Infolex“ (teisinė informacija) – 938 paieškos (2023 m. – 732). 
Bibliotekų darbuotojams buvo pateikta 13366 informacinių užklausų. 
Bibliotekos interneto svetainėje www.sakiai.rvb.lt fiksuoti 3061 virtualūs apsilankymai. 
Kultūrinės ir edukacinės paslaugos. Minėtos valstybinės šventės, šalies istorinės datos ir kalendorinės šventės, rašytojų jubiliejai ir kitos svarbios rajono bendruomenei datos. 
Biblioteka įsijungė į respublikines akcijas ir iniciatyvas: Nacionalinė Lietuvos bibliotekų savaitė, Šiaurės šalių bibliotekų savaitė, Saugaus interneto savaitė, Vyresnio amžiaus žmonių savaitė, pilietiškumo iniciatyva „Pergalės šviesa“, akcija „16 aktyvizmo dienų prieš smurtą prieš moteris“.
	Bibliotekos vartotojų renginių, mokymų ir edukacijų skaitiniai duomenys pateikiami 2–3 lentelėse.

2 lentelė. Renginiai
	Biblioteka
	Renginiai
(iš viso)
	Iš jų

	
	
	Literatūros parodos
	Meno parodos
	Virtualios parodos
	Kiti renginiai

	Viešoji biblioteka 
ir padaliniai
	738
	263
	59
	2
	414



3 lentelė. Mokymai ir edukacijos
	Biblioteka
	Mokymai
	Mokymų dalyvių skaičius
	Edukacijos
	Edukacijų dalyvių skaičius

	Viešoji biblioteka
	102
	983
	172
	2100

	Padaliniai
	332
	1086
	156
	2315

	Iš viso 
	434
	2069
	328
	4415



	Svarbūs, didžiausio lankytojų susidomėjimo sulaukę renginiai, parodos, edukacijos ir mokymai pateikiami 4–7 lentelėse.
	
	4 lentelė. Viešosios bibliotekos renginiai
	Data
	Renginys

	Viešosios bibliotekos leidinių ir projektų pristatymai

	01 06
	Šakių 2025 metų kalendoriaus sutiktuvės

	01–02 mėn.
	Leidinio „Šakių 2025 metų kalendorius“ pristatymai 12 vietovių:
Barzdų, Gelgaudiškio, Gerdžiūnų, Griškabūdžio, Kriūkų, Kudirkos Naumiesčio, Liepalotų, Lukšių, Plokščių, Slavikų, Sudargo, Žvirgždaičių bendruomenėse 

	10 08
	Signataro, vyskupo J. Staugaičio suoliuko pristatymo visuomenei renginys

	12 mėn.
	Laikraštėlio „Šaltinėlio srovė“ Nr. 1, skirto poetės D. Batisienės jubiliejui, pristatymas

	Renginiai, skirti lietuvių kalbai, rašytojų jubiliejams paminėti

	02 21
	Gimtosios kalbos šventė „Kalba – žmogaus kultūros esmė“

	02 25
	Reginos Klimaitienės jubiliejinės kūrybos akimirkos

	03 15
	Nacionalinis diktantas (rašytojos Akvilinos Cicėnaitės tekstas „Laiškas Sofijai“)

	03 21
	Kūrybos ketvirtadienis „Kai datos nesvarbu“, skirtas kūrėjos Genovaitės Plaušinaitienės 95-mečiui ir Pasaulinei poezijos dienai 

	04 14
	Edukacija „Zanavykiškų žodžių mugė“ Gerdžiūnų padalinyje

	04 25
	Renginys kraštietei, poetei atminti „Atminties legato Janinai Martišienei“ 

	06 13
	53-oji Kalbos diena, skirta Paprūsės (Lietuvos Sūduvos ir Žemaitijos pasienio su Prūsija) metams

	07 17
	Kūrybos ketvirtadienis, skirtas kūrėjų Janinos Marcinkevičienės ir Teresės Karūnaitienės atminimui

	09 05
	Poezijos rudenėlis Kurynės parke, skirtas Paprūsės (Lietuvos Sūduvos ir Žemaitijos pasienio su Prūsija) metams

	09 08
	Tarptautinė raštingumo diena. Mažasis diktantas, skirtas Antano Aleknonio 85-mečiui

	10 07
	Edukacija „Zanavykiškų žodžių mugė“, skirta Vyresnio amžiaus žmonių savaitei

	10 18
	Programa „Parašyk parašyk man laiškelį“, skirta poetės Antaninos Klimaitienės 100-mečiui 

	12 29
	Jubiliejinė poetės Danutės Batisienės šventė „Toks metas“

	Knygų pristatymai, susitikimai su knygų autoriais

	01 13
	Susitikimas su Klaipėdos dramos teatro aktoriumi ir režisieriumi, pelniusiu Auksinį scenos kryžių, Kęstučiu Macijausku ir Jurbarko Konstantino Glinskio teatro aktoriumi Vytautu Bacevičiumi, knygos „Šordinas“ pristatymas

	03 14
	Knygos „Aštuoni Lietuvos laisvės kovos karžygiai“ pristatymas (dalyvavo sudarytoja Rita Pauliukaitienė, Konstantino Bajerčiaus-Garibaldžio anūkė Auksė Bajerčiūtė, dr. Vytautas Kuprevičius)

	04 11
	Kūrėjos Birutės Danielienės kūrybos knygos „Auksiniai saulėlydžiai“ sutiktuvės

	04 23
	Muziejininkės, rašytojos, poetės Aldonos Ruseckaitė romano „Vienatybė“ pristatymas

	05 29
	Politiko, žurnalisto, Kovo 11-osios akto signataro Česlovo Juršėno atsiminimų knygos „Nenuobodaus gyvenimo mozaika“ pristatymas

	11 12
	Habil. dr. prof. Arimanto Dumčiaus knygos ,,Deimantinė šeimos istorija“ pristatymas ir politiko, teisininko, kūrėjo Stasio Šilingo 140-ųjų gimimo metinių minėjimas

	11 17
	Choreografo, aktoriaus, režisieriaus, rašytojo Andriaus Pulkauninko romano „Jautrumo gravitacija“ pristatymas

	Renginiai, skirti atmintinoms datoms paminėti

	01 13
	Pilietiškumo iniciatyva „Pergalės šviesa“, skirta Laisvės gynėjų dienai

	05 09
	Europos diena (Europos egzaminas, orientacinis žygis „ArT Šakiai: Kalbantis miestas“, astronomo dr. Juliaus Sperausko paskaita „Žvilgsnis į visatos paslaptis“)

	06 14
	Gedulo ir vilties diena „Girdint, kaip žydi buvimas“ Staliorių koplyčioje

	06 30
	„Kaimynadienio“ šventinės santalkos. Konferencija „Signatarų moterys“

	Viešosios bibliotekos inicijuotos akcijos

	02 09
	Akcija „Laisvoji kūryba: žodis veda mane. Susitikime Šakių 2026 metų kalendoriaus puslapiuose“

	03 08
	Akcija „Tu turi tai išgirsti. Kasdien“ tarptautinei moterų solidarumo dienai. Pagaminti garsiniai atvirukai su poeto T. Taškausko kūryba.

	11 17
	Akcija „Gėlių padėjimas“, skirta Vinco Kudirkos 125-osioms mirties metinėms

	11 25–12 10
	Akcija „16 aktyvizmo dienų prieš smurtą prieš moteris“

	Tarpbibliotekiniai ir tarpinstituciniai renginiai

	01 29
	Literatūrinis renginys „Atidengtų žodžių diena“

	02–12 mėn.
	Projekto „Kudirka+Jablonskis. Atgimę hologramose“ hologramų viešinimas 

	02 14
	Edukacija „Zanavykiškų žodžių mugė“ Sintautų pagrindinėje mokykloje, skirta lietuvių kalbos dienoms

	03 07
	Nacionalinis diktantas

	05 20
	Stilizuotas pranešimas „Jablonskis iš arti ir iš toli“ literatūrinėje muzikinėje popietėje „Kalbos grožis“ Jono Jablonskio tėviškėje

	05 22
	Tarptautinis poezijos pavasaris. Paprūsės (Lietuvos Sūduvos ir Žemaitijos pasienio su Prūsija) metams skirti poezijos skaitymai „Paprūsės pasviečiai“ ir „Sueiliuotas Paprūsės pavasaris“

	05 22
	Darbo šešėliavimo iniciatyva „DUOday 2025 Šakiuose“

	06–08 mėn.
	Skaitymo iššūkis 2025. Vasara su knyga

	12 11
	Edukacija „Zanavykiškų žodžių mugė“ Šakių rajono cukralige sergančiųjų klube „Linelis“

	12 11
	Kūrybos ketvirtadienis Kukarskės globos namuose



5 lentelė. Viešosios bibliotekos meno parodos
	Mėnesis
	Paroda

	01 
	Tautodailininkės Danutės Saukaitienės šieno skulptūrų paroda „Žolynų virsmas“

	02–03
	Jungtinė brolių dailininko Jono Daniliausko tapybos darbų ir Vito Daniliausko arkliukų kolekcijos paroda

	03 
	Rajono moksleivių medžio darbų „Improvizacija – inkilas“ paroda

	04
	Anelės Žičkuvienės paroda „100 paukščių sugrįžo“

	05
	Redos Konteikienės fotodrobių paroda „Atspindžių paslaptys“

	06
	Šakių r. meno mokyklos moksleivių konkurso „Paukščių pasaulis“ laureatų darbų paroda

	07–08
	Giedrimės Didžiapetrienės paroda „Bažnyčių akvarelės“

	08
	Šakių rajono menininkų paroda „Iš rūsio“

	09
	Vilniaus kurčių dailininkų paroda „Kurčiųjų meno pasaulis – pamatykime ir susipažinkime“

	10
	Tautodailininkės Kristinos Olechienės tapybos ir tekstilinių angelų paroda „Kuriu sielos vedama“

	11
	Piešinių konkurso „Saugi šeima – saugus aš“ laureatų paroda

	11
	Šakių LIONS klubo organizuota tarptautinio konkurso taikos tema plakato „Kartu kaip vienas“ paroda

	12
	Keliaujanti Šakių „Varpo“ mokyklos 5–8 klasių mokinių paroda ,,Kalėdų belaukiant“

	12
	Tautodailininkių Jūratės Šnipienės ir Saulenos Valatkaitienės šiaudinių sodų paroda „Ka(l)bantys žvaigždynai“



6 lentelė. Svarbesni renginiai vaikams 
	Data
	Renginys

	02 10–03 11
	Akcija „Taikos balandžiai“. Taikos žinutės Lietuvai rašymas. Susitikimas su sportinių balandžių augintoju Antanu Matulevičiumi

	02 14
	Edukacija-kūrybinės dirbtuvės „Venecijos karnavalas“. Domino stiliaus kaukių gamyba

	02 19–04 15
	Sensoriniai skaitymai „Apie lapę ir jos paslaptis“ darželinukams remiantis E. Daciūtės knyga „Laimė yra lapė“

	03 18
	Kūrybinė edukacija „Antras pakuočių gyvenimas“, skirta Tarptautinei antrinių žaliavų perdirbimo dienai

	04 02
	Tarptautinės vaikų knygos dienos minėjimas. Pažintinė-kūrybinė edukacija su Nacionalinio M. K. Čiurlionio dailės muziejaus Edukacijų skyriaus vedėja Juste Kutkiene ir edukatore Gabriele Lymontaite

	04 10–04 11
	Užsiėmimai darželinukams (garsinis terapinės pasakos skaitymas iš I. Narijauskienės knygos „Kaip Pelėda Drūlija kantrybės ieškojo“, rankų ir aplikacijų teatras darželinukams, klausantis J. Luknevičienės knygelės „Būsiu tau žvaigžde“)

	05 12–05 16
	Sensorinių patyriminių edukacijų ciklas „Čiurlionio abėcėlė“ moksleiviams

	09 25
	Susitikimas su vaikų rašytoja Igne Zarambaite. Baigiamasis vasaros skaitymo iššūkio „Vasara su knyga“ renginys

	09 23–09 30
	Literatūrinių-kūrybinių edukacijų ciklas „Gimtadienis Čiurlionio pilyje“, skirtas M. K. Čiurlionio 150-osioms gimimo metinėms

	10 02
	Iniciatyvos „Tėčiai skaito“ renginys su Kauno valstybinio lėlių teatro aktoriumi 
Remigijumi Endriukaičiu

	10 28
	Renginys su vaikų rašytojais Virgiu Šidlausku ir Benu Bėrantu

	10 21 
10 30
	Kūrybinės Helovyno tematikos edukacijos

	11 26
	Karjeros diena. Moksleivių supažindinimas su bibliotekos skyrių funkcijomis, darbo specifika

	12 09–12 19
	Advento edukacijų ciklas „Tarp burtų ir žvaigždžių“



7 lentelė. Svarbesni renginiai bibliotekos padaliniuose
	Data
	Renginys
	Organizatorius

	01 21
	Literatės Ritos Želnienės poezijos knygos „Kūryba“ sutiktuvės
	Lekėčių padalinys

	02 18
	Literato Antano Šilingo kūrybos vakaras „Antano antradienis“
	Lekėčių padalinys

	03 11
	Lietuvos Nepriklausomybės atkūrimo diena. Vaikų ir jaunimo literatūrinė-meninė kompozicija „Iš praeities per dabartį į ateitį“
	Paluobių padalinys

	03 17
	Knygnešio diena „Naumiesčio knygnešių takais“
	Kudirkos Naumiesčio padalinys

	03 18
	Literatės Dalės Sutkuvienės kūrybos vakaras „Sakykim myliu“
	Lekėčių padalinys

	04 12
	Popietė su dvasininku, rašytoju Benu Lyriu. Knygos „Kunigo širdies dienoraštis“ pristatymas
	Gelgaudiškio padalinys

	04 25
	Poezijos vakaras „Draugystės tiltai“
	Barzdų padalinys

	05 16
	Susitikimas su rašytoja, knygos vaikams „Aš norėjau sesutės“ ir poezijos knygelės „Baltų debesų namai“ autore Vilma Isevičiūte-Grigoniene
	Plokščių padalinys

	05 25
	Šeimos diena. Vaikų ir jaunimo literatūrinė-meninė kompozicija „Ačiū“
	Paluobių padalinys

	05 28
	Susitikimas su aktore, knygų autore, laukinės gamtos fotografe Egle Aukštakalnyte-Hansen. Knygos „Laukinė motina gamta“ pristatymas
	Gelgaudiškio padalinys

	06 07
	Plokščiams 355. 355 paukštelių instaliacijos kūrimo iniciatyva
	Plokščių padalinys

	06 13
	Gedulo ir vilties dienai skirta literatūrinė popietė „Laiškai iš tremties“ 
	Sudargo padalinys

	06 27
	Popietė „Žvilgsnis į širdį: pažinkime A. de Sent Egziuperi“ rašytojo 125-osioms gimimo metinėms
	Slavikų padalinys

	06 28
	„Laisvas mikrofonas. Skaitau Kudirką“ – naujo „Laisvų valandų“ leidimo pristatymas
	Kudirkos Naumiesčio padalinys

	07 16
	Literatūrinė popietė „Ką regėjau ir jaučiau…“ Lietuvos vietinės rinktinės kario-savanorio Stasio Gvildžio 100-osioms gimimo metinėms
	Lukšių padalinys

	07 17
	„Miško pasaka“ su Rigimantu Stanaičiu. Kraštotyrinė išvyka arkliukais traukiamu vežimu po Lukšių apylinkes.
	Lukšių padalinys

	09 24
	Susitikimas su knygos „Mums žemė patikėta“ autore, fotografe Irena Naujokiene ir kunigu dr. Jaroslav Kalinovskij
	Sintautų padalinys

	09 25
	Literatūrinis rytmetis „Dėkoju Lietuvai...“ partizanų vado Aleksandro Grybino-Fausto 105-osioms gimimo metinėms
	Lukšių padalinys

	10 01
	Kūrėjos Vitalijos Ližaitienės knygos ,,Geros novelės 2025“ pristatymas
	Griškabūdžio padalinys

	12 11
	Kalėdų eglutės įžiebimo šventės programa „Didysis Paslapčių Žaidimas“ – užšifruotų užuominų ir slapto kodo į Kalėdų laukimo stebuklą suradimas
	Žvirgždaičių padalinys



8 lentelė. Vasaros dienos stovyklos
	Data
	Renginys

	06 30–08 01

	Šakių viešosios bibliotekos dienos stovykla „Įdomioji biblioteka“ 8–14 metų vaikams. 
3 pamainos, 29 dalyviai. 

	08 04–08 08
	Lukšių padalinio literatūrinė-kūrybinė dienos stovykla „Aš esu zanavykas (-ė)“ 8–10 metų vaikams. 1 pamaina, 10 dalyvių, 1 savanorė.



9 lentelė. Skaitmeninių įgūdžių ugdymo ir kitos veiklos
	Paslauga
	Informacija

	Mokamos paslaugos
	Pabėgimo kambaryje „Drakula“ įvyko 16 mokamų seansų, lankėsi 96 asmenys, gauta 800,00 Eur. Padovanota 12 kuponų (nemokami seansai), kuriuos panaudojus, pabėgimo kambaryje apsilankė 72 lankytojai. 

	Informacinių gebėjimų ugdymas
	Medijų informacinių kompetencijų tobulinimo (MIRKT) projektas vykdomas ketverius metus. Projekto tikslas – ugdyti būtinąsias kompetencijas, padedančias kritiškai vertinti informaciją ir atrinkti patikimos informacijos šaltinius. Tikslinė mokymų, transliacijų, įvairių veiklų auditorija – vaikai ir vyresnio amžiaus žmonės.
Įvairiuose mokymuose ir renginiuose dalyvavo 75 asmenys.

	
	MIRKT „Cookie Truck“ furgoniukas. Panevėžio apskrities Gabrielės Petkevičaitės-Bitės viešoji biblioteka 2023 m. sukūrė naują ir žaismingą produktą – furgonėlį „Cookie Truck“, skirtą šviesti MIRKT temomis. Interaktyvus furgonėlis 2025 m. aplankė bei pakvietė pasisemti žinių ir įdomiai praleisti laiką netradicinėje edukacijoje-pamokoje Griškabūdžio gimnazijos, „Varpo“ mokyklos, Panemunių mokyklos- daugiafunkcio centro Lekėčių skyriaus mokinius, stovyklos „Įdomioji biblioteka“ dalyvius. Veiklose dalyvavo 307 moksleiviai.

Konsultacijos gyventojams. Vykdant MIRKT projektinę ir tęsiant jau esamas medijų ir informacinio raštingumo veiklas, bibliotekoje teiktos konsultacijos tokiomis temomis: saugumas internete (6 užsiėmimai, 196 dalyviai), dirbtinis intelektas (6 užsiėmimai, 171 dalyviai), informacijos vertinimas ir atranka (2 užsiėmimai, 46 dalyviai), skaitmeninė higiena (1 užsiėmimas, 17 dalyvių), individualios konsultacijos MIRKT temomis (21 užsiėmimai, 31 dalyvis). Iš viso 36 užsiėmimai, 461 dalyvis.

	Prisijungusi Lietuva: skaitmeninių įgūdžių tobulinimas
	Vyresnio amžiaus žmonių savaitės spalio 1–8 d. metu renginiuose dalyvavo 23 senjorai. Akcijos „Senjorų dienos internete 2025“ dalyviai lapkričio 24–28 d. turėjo galimybę susipažinti su elektroninių paslaugų (e. valdžios paslaugų) nauda. Transliacijas internetu stebėjo 28 asmenys. 

	Skaitmeninis dešimtmetis: 
nė vienas nėra pamirštas
	Biblioteka dalyvavo Ryšių reguliavimo tarnybos inicijuotame projekte, kurio tikslas – senjorų skaitmeninės atskirties mažinimas. Vasario 11 d. minėjome Saugesnio interneto dieną renginyje „Skaitmeninė banga“. Gyvame renginyje-diskusijoje dalyvavo 30, per nuotolį „Varpo“ mokykloje – 15 dalyvių.
Bibliotekos darbuotojams ir senjorams visus metus siūlėme stebėti 28 nuotolines (38 val.) paskaitas.



Kultūros paso (KP) edukacinės programos. Mokiniams siūlyta dalyvauti 7 KP edukacinėse programose: „Lakūnų Liorentų pėdomis“, „Sudargo knygnešių takais“, „V. Kudirka, upė-gatvė ir kiti stebuklingi stebuklingo krašto reikalai“, „Piknikas Vytauto Tamulaičio vabalų kalnelyje“, „Kai gimtosios kalbos Tėvas pasisodina ant kelių...“, „Laiko kapsulė“ (išvažiuojamoji ir teikiama vietoje). Parengta ir patvirtinta nauja edukacinė programa „Žaidžiu lietuvišku žodžiu“.  

10 lentelė. Kultūros paso edukacinių programų panaudojimas
	Data
	Edukacinės programos pavadinimas
	Dalyvių skaičius
	Kaina
	Organizatorius

	05 13
	Sudargo knygnešių takais
	16
	64,00
	Sudargo padalinys

	05 14
	Sudargo knygnešių takais
	18
	72,00
	Sudargo padalinys

	10 17
	V. Kudirka, upė-gatvė ir kiti stebuklingi stebuklingo krašto reikalai
	18
	72,00
	Plokščių padalinys

	10 17
	Kai gimtosios kalbos Tėvas pasisodina ant kelių...
	17
	85,00
	Griškabūdžio padalinys

	11 12
	Sudargo knygnešių takais
	16
	64,00
	Sudargo padalinys

	11 13
	V. Kudirka, upė-gatvė ir kiti stebuklingi stebuklingo krašto reikalai
	18
	72,00
	Plokščių padalinys

	11 20
	Piknikas Vytauto Tamulaičio vabalų kalnelyje
	10
	50,00
	Kriūkų padalinys

	11 20
	Sudargo knygnešių takais
	10
	40,00
	Sudargo padalinys

	11 21
	Kai gimtosios kalbos Tėvas pasisodina ant kelių...
	10
	50,00
	Griškabūdžio padalinys

	11 26
	V. Kudirka, upė-gatvė ir kiti stebuklingi stebuklingo krašto reikalai
	10
	40,00
	Plokščių padalinys

	12 03
	Kai gimtosios kalbos Tėvas pasisodina ant kelių...
	25
	125,00
	Griškabūdžio padalinys

	
	Iš viso
	168
	734,00
	



Projektinės veiklos ir programos. 2025 m. parengtos  ir pateiktos 4 projektų paraiškos: 1. „54-oji Kalbos diena „Įgalinta žodžiu tapatybė“ – Valstybinei lietuvių kalbos komisijai (skirtas finansavimas, šiuo metu įgyvendinamas); 2. „(Pa)tirk kultūrą!“ – LKT programai „Ugdymas kultūra“ jaunimo projektui įgyvendinti (skirtas finansavimas, šiuo metu įgyvendinamas); 3. „Žodžio, garso ir skonio šventė „Degustuok kultūrą“ – LKT programos „Tolygi raida“ Marijampolės apskrities prioritetui „Vietos kultūros paveldo ir identiteto stiprinimas“ (šiuo metu atliekamas vertinimas); 4. „Sūduvos istorijos istorija“ – LKT programos „Tolygi raida“ Marijampolės apskrities prioritetui „Vietos kultūros paveldo ir identiteto stiprinimas“ (šiuo metu atliekamas vertinimas).

11 lentelė. 2025 m. įgyvendinti projektai 
	Projekto pavadinimas
	Projekto vykdytojas
	Projekto trukmė
	Trumpas projekto apibūdinimas

	Įdomioji biblioteka
	Viešoji biblioteka
	06–08 mėn.
	Organizuotos vaikų dienos stovyklos veiklos (3 pamainos). Savivaldybės projektų finansavimo programos lėšos – 2519,00 Eur.

	(Pa)eina!
	Kidulių padalinys
	07–09 mėn.
	Kidulių AJE vasaros užimtumo veiklų organizavimas. Savivaldybės jaunimo projektų finansavimo programos lėšos – 1000,00 Eur.

	Psichoaktyvios medžiagos: nuo a 
iki aha
	Paluobių padalinys
	10 mėn.
	Paluobių padalinio neformalios jaunimo grupės „Bibliotekos bičiuliai“ 3 val. trukmės mokymai. Savivaldybės jaunimo projektų finansavimo programos lėšos – 500,00 Eur.

	Išeinančiam rudeniui mojam
	Slavikų padalinys
	11 mėn.
	Rudens šventės Slavikuose organizavimas. Nacionalinės mokėjimo agentūros prie Lietuvos Respublikos žemės ūkio ministerijos bendruomeniškumą kaime skatinančių renginių organizavimui finansavimo programos lėšos – 3882,99 Eur.



Leidybinė veikla. Per 2025 m. parengti ir išleisti 3 leidiniai (žr. 12 lentelę).

12 lentelė. Leidybinė veikla 
	Leidinys
	Informacija

	
„Šakių 2026 metų kalendorius“
	Informacinis-kraštotyrinis leidinys, atspindintis Šakių krašto istoriją, jos žmones ir saugantis jos atmintį. Knygos leidybą rėmė Šakių rajono savivaldybė.

	„Auksiniai saulėlydžiai“
	Sudaryta ir redaguota Birutės Danielienės poezijos knyga, knygai parašytas įvadas.

	Laikraštėlis „Šaltinėlio srovė“ Nr. 1 
	Laikraštėlis skirto poetės D. Batisienės jubiliejui



Veiklų populiarinimas, bendradarbiavimas. Bibliotekos veikla, renginiai ir paslaugos 2025 m. buvo viešinami:
• Lietuvos ir rajono spaudoje – 37 straipsniai: profesiniame žurnale „Tarp knygų“ – 3 straipsniai, laikraštyje „XXI amžius“ – 8, rajoniniame laikraštyje „Draugas“ – 26 straipsniai;
• interneto portaluose, socialiuose tinkluose – 22 skelbimai: regioniniame naujienų portale „Sūduvos Gidas“ – 9; Facebook paskyrose: Šakių rajono savivaldybės – 5, Šakių turizmo ir verslo informacijos centro – 1, XXI amžiaus – 1, Šakių „Varpo“ mokyklos – 6;
• Bibliotekos socialinių tinklų paskyrose: 
Facebook – 2865 sekėjų, 256 įrašai per metus, įrašų peržiūrų skaičius per metus – 1014178;
Instagram – 131 sekėjas, 4 įrašai per metus, įrašų peržiūrų skaičius per metus – 660;
YouTube – 70 sekėjų, 0 įrašų per metus, įrašų peržiūrų skaičius per metus – 995;
Pabėgimo kambario „Drakula“ Facebook – 189 sekėjai, 5 įrašai per metus, įrašų peržiūrų skaičius per metus – 24843. 
Populiarinant inovatyvias veiklas, 2025 m. bibliotekoje atverta inovatyvių technologijų laboratorija vaikams – edukacija „TechnoManija“ (užsiėmimai su dronu, robotikos LEGO konstruktoriais, VR akiniais, 3D spausdintuvu, grafine planšete ir aklųjų įranga). Iš viso surengti 29 užsiėmimai, apsilankė 238 dalyviai.
Bibliotekos lankytojams ir svečiams buvo surengti 9 nemokami orientaciniai žygiai ir/arba ekskursijos „Skaitau miestą kaip knygą“ (134 dalyviai). Parengta orientacinio žygio „Skaitau miestą kaip knygą“ mobili programėlė su 4 maršrutais savarankiškam keliavimui. 
Žmogiškųjų išteklių valdymas. Bibliotekoje 2025 metų pabaigoje dirbo 34 darbuotojai (nustatytas didžiausias leistinas pareigybių skaičius 38,25), iš jų 31 kultūros darbuotojas, 2 kiti kvalifikuoti specialistai ir 1 techninis darbuotojas. 
Kvalifikacijos kėlimas. Kvalifikacijos kėlimo mokymų turinys orientuotas į bibliotekos specialistui reikalingų profesinių kompetencijų, bendrųjų bei medijų ir informacinio raštingumo žinių ugdymą. 2025 m. Šakių viešosios bibliotekos darbuotojai kėlė kvalifikaciją dalyvaudami 34 mokymuose, seminaruose, konferencijose, stebėdami transliacijas ir kt. Per 2025 m. platformoje www.kompetencijubiblioteka.lt darbuotojai išklausė 132 bendrųjų ir vadybinių kompetencijų mokymus. Darbuotojams teiktos 273 konsultacijos darbo metodikos klausimais. 2025 m. rugsėjo 30 d. bibliotekos darbuotojai dalyvavo UAB „Saugaus darbo centras“ organizuotuose gaisrinės saugos mokymuose ir atestavime (lektorius – darbų saugos specialistas Rolandas Gustaitis).
Metų eigoje vyko 6 auditoriniai ir 1 nuotolinis viešosios bibliotekos ir padalinių darbuotojų susirinkimai. Pasitarimų temos susijusios su darbine veikla, iššūkiais, naujovėmis, paslaugų modernizavimu, darbo drausme, planavimu, veiklų viešinimu, pasidalijimu patirtimi iš komandiruočių, mokymų ir pan. Susirinkimų metu aptartos vartotojų telkimo, informacijos, švietimo ir kultūros paslaugų teikimo rajono bibliotekose problemos, analizuoti sukauptos informacijos prieinamumo ir vartotojų poreikius atitinkančios prieigos užtikrintumo klausimai, diskutuota apie inovatyvumo, profesionalumo, atvirumo, partnerystės vertybių reikšmę darbe. 

III SKYRIUS
PAGRINDINIAI FINANSINIAI RODIKLIAI

Bibliotekos veiklai bei savarankiškoms funkcijoms vykdyti 2025 m. patvirtinta ir papildyta iš savivaldybės biudžeto (finansavimo šaltiniai 150.1 ir 150.2), „Švietimo, sporto ir kultūros puoselėjimo programa“(002), veikla „Finansuoti BĮ Šakių rajono savivaldybės viešosios bibliotekos veiklą“ (002.03.01.01 (TP)), funkcija 08.02.01.01. Bibliotekos biudžeto metinė sąmata – 901076,00 eurai. 
Gauti asignavimai – 901076,00 eurai, iš jų: 
Darbo užmokesčiui pinigais – 812720,00 eurai, 
Socialinio draudimo įmokoms – 12058,56 euro,
Medikamentų ir medicininių paslaugų įsigijimo išlaidoms – 255,91 euro,
Ryšio paslaugų įsigijimo išlaidoms – 6393,74 euro,
Transporto išlaikymo ir transporto paslaugų įsigijimo išlaidoms – 3956,20 euro,
Komandiruočių išlaidoms – 1645,20 euro,
Materialiojo ir nematerialiojo turto nuomos išlaidoms – 681,72 euro,
Materialiojo turto paprastojo remonto išlaidoms – 5119,40 euro,
Kvalifikacijos kėlimo išlaidoms – 840,00 eurų, 
Komunalinių paslaugų įsigijimo išlaidoms – 23308,74 euro,
Informacinių technologijų prekių ir paslaugų įsigijimo išlaidoms – 1214,84 euro,
Reprezentacinėms išlaidoms – 0,00 eurų, 
Kitų prekių ir paslaugų įsigijimo išlaidoms – 21589,87 euro,
Darbdavių socialinei paramai pinigais – 6129,38 euro,
Kito ilgalaikio materialiojo turto įsigijimui – 5162,44 euro,
Bibliotekos veiklai:
- vaikų vasaros stovykloms „Įdomioji biblioteka“ organizuoti 2025 m. patvirtinta iš savivaldybės biudžeto (finansavimo šaltinis 150.1), programa 002.01.05.01. Vaikų vasaros stovyklų programa, funkcija 09.08.01.01. Centralizuotas finansavimas, sąmata – 2519,00 eurų,
- naujai įkurtai Kidulių padalinyje Atvirai jaunimo erdvei iš savivaldybės biudžeto finansuoti  (finansavimo šaltinis 150.1), Sveikatos stiprinimo ir socialinės integracijos didinimo programa 003.04.02.17., funkcija 10.09.01.01. sąmata – 1000,00 eurų, iš kurių gauti asignavimai Transporto išlaikymo ir transporto paslaugų įsigijimo išlaidoms – 300,00 eurų ir Kitų prekių ir paslaugų įsigijimo išlaidoms – 700,00 eurų,
-  atviros jaunimo erdvės projektams iš savivaldybės biudžeto finansuoti – 1500,00 eurų iš kurių gauti asignavimai Transporto išlaikymo ir transporto paslaugų įsigijimo išlaidoms – 18,62 euro ir Kitų prekių ir paslaugų įsigijimo išlaidoms – 1481,38 euro (finansavimo šaltinis 150.1), Skatinti ir palaikyti jaunimo iniciatyvas programa 003.03.06.01., valstybės funkcija 08.04.01.01. Nevyriausybinių organizacijų rėmimas, Įgyvendintų projektų sąmatos: Kidulių padalinio atviros jaunimo erdvės Projekto „(Pa)eina!“ – 1000,00 eurų ir Paluobių padalinio neformalios jaunimo grupės „Bibliotekos bičiuliai“ projekto „Psichoaktyvios medžiagos nuo a iki aha“ – 500,00 eurų.
2025 metams specialiosioms programoms vykdyti patvirtinta metinė programos sąmata su papildymais – 18160,00 eurų, kurie surenkami už bibliotekoje ir padaliniuose teikiamas mokamas paslaugas: dokumentų spausdinimą, kopijavimą, patalpų nuomą, vaikų dienos stovyklas, edukacinių kūrybinių užsiėmimų organizavimą ir kt. 
Surinkta specialiųjų programų lėšų ir pervesta į biudžetą 18160,00 eurų, gauta ir panaudota asignavimų suma – 12237,08 euro, lėšų likutis 5922,92 euro.
2025 metams specialiosioms programoms vykdyti patvirtinta metinė programos sąmata pervestų 2024 metais į biudžetą ir nepanaudotų asignavimų likučiui – 1895,40 euro. Gauti asignavimai 1895,40 euro panaudoti Bibliotekos veiklai.
2025 metais Lietuvos Respublikos kultūros ministerija skyrė valstybės lėšų finansavimą (finansavimo šaltinis 1451) bibliotekos dokumentams (knygoms) įsigyti 33680,00 Eur. Ataskaitiniais metais dokumentams įsigyti buvo gauta ir panaudota 33048,00 eurų. 
2025 metais Biblioteka kitai projektinei veiklai vykdyti valstybės lėšų gavo iš Nacionalinės mokėjimų agentūros prie Lietuvos Respublikos žemės ūkio ministerijos 3882,99 euro bendruomeniškumui kaime skatinančių renginių organizavimui Slavikų padalinyje.
Paramos likutis 2025 01 01 buvo 4712,48 euro. 
Per 2025 metus paramos piniginėmis lėšomis gauta iš juridinio asmens 105,00 eurai kompensuoti sugadintą inventorių, už kuriuos buvo nupirktas atitinkamas inventorius.
Parama panaudota trečio išmaniojo suoliuko signatarui pastatymui ir paruošimui naudoti – 1501,11 euro. 
Banko paslaugoms už pervedimus apmokėti – 1,56 euro. 
Ataskaitinių metų pabaigoje nepanaudota paramos suma – 3209,81 euro.
Biblioteka gavo paramą turtu – knygomis iš Labdaros ir paramos fondo „Švieskime vaikus“ už 452,64 eurų. 
Gauta parama knygomis buvo panaudota bibliotekos reikmėms.

IV SKYRIUS
KITA PRIVALOMA INFORMACIJA, NURODYTA ĮSTAIGOS, ĮMONĖS VEIKLĄ REGLAMENTUOJANČIUOSE TEISĖS AKTUOSE IR ĮSTAIGOS, ĮMONĖS NUOSTATUOSE (ĮSTATUOSE)

Pagal Lietuvos Respublikos viešojo sektoriaus atskaitomybės įstatymą biblioteka pateikia statistines ataskaitas Lietuvos nacionalinei Martyno Mažvydo bibliotekai. Pagal Lietuvos Respublikos įstatymą savo leidybinės produkcijos privalomuosius egzempliorius pateikia Nacionalinei Martyno Mažvydo bibliotekai ir Kauno apskrities viešajai bibliotekai.

